ગણપતિના ડેકોરેશનમાં અત્યાર સુધી પ્લાસ્ટિક અને થર્મોકૉલ છૂટથી વપરાતું હતું પરંતુ આ વર્ષે સરકારે પ્લાસ્ટિક અને થર્મોકૉલની આઇટમ્સ પર પ્રતિબંધ ફરમાવ્યો હોવાથી બજારોમાંથી તે ગાયબ છે પરંતુ થોડી વધુ રકમ ખર્ચીને ગુપ્ત રીતે બધું મળી રહે છે, એમ એક વેપારીએ કહ્યું હતું. દાદરની બજારમાં તો થર્મોકૉલની તૈયાર સજાવટ અને પ્લાસ્ટિકનાં ફૂલો સહિતની ડેકોરેશનની આઇટમો દુકાનોમાં ગ્રાહકોને સ્પષ્ટ દેખાય એ રીતે જ રાખવામાં આવી છે. ગણેશોત્સવ દરમિયાન આ પ્રતિબંધ જાણે કે છે જ નહીં એવું જોવા મળી રહ્યું છે. વેપારીઓના જણાવ્યા પ્રમાણે સરકારે જૂનમાં પ્રતિબંધ મૂક્યો તે પહેલાનો તૈયાર સ્ટૉક બજારમાં મળી રહ્યો છે. થર્મોકૉલ અને પ્લાસ્ટિકની ડેકોરેટિવ આઇટમ્સ તૈયાર કરવાનું કામ જાન્યુઆરી-ફેબ્રુઆરીથી જ શરૂ થઇ જાય છે.